ΓΡΑΠΤΗ ΕΡΩΤΗΣΗ P-2391/00

υποβολή: Antonio Di Pietro (ELDR) προς την Επιτροπή

(7 Ιουλίου 2000)

Θέμα: Άδεια εισαγωγής αλιευμάτων εκ μέρους του στόλου Shifco

Η Σομαλία δεν περιλαμβάνεται στον κατάλογο του παραρτήματος της απόφασης 97/296 της Επιτροπής(1) που αφορά τις τρίτες χώρες από τις οποίες επιτρέπεται η εισαγωγή αλιευτικών προϊόντων που προορίζονται για την ανθρώπινη διατροφή" ως εκ τούτου απαγορεύθηκαν οι εισαγωγές από την χώρα αυτή από 1ης Ιουλίου 1998 ημερομηνία κατά την οποία τέθηκε σε εφαρμογή η κοινοτική ρύθμιση που αφορά την εναρμόνιση των όρων εισαγωγής αλιευτικών προϊόντων.

Στις 5 Φεβρουαρίου 1998, η Shifco, σομαλική εταιρία του τομέα της αλιείας η οποία διαχειρίζεται πέντε σκάφη ψυγεία,πέβαλε αίτηση για να λάβει άδεια εισαγωγής στην Κοινότητα με βάση το άρθρο 11 παρ. 6 της οδηγίας 91/493/ΕΟΚ του Συμβουλίου της 22 Ιουλίου 1991(2) η οποία καθορίζει τις προϋποθέσεις για τη μη εφαρμογή της απαγόρευσης ότανφίστανται ιδιαίτερες περιστάσεις.

Μετά τηνποβολή της αίτησης αυτής τον Νοέμβριο του 1998, οι επιθεωρητές της Επιτροπής μετέβησαν στο λιμάνι του Aden (Υεμένη) για να πραγματοποιήσουν επιθεώρηση στη συνέχεια της οποίας ζήτησαν από την Shifco να προβεί σε σειρά τεχνικών τροποποιήσεων στον στόλο της. Οι εργασίες αυτές πράγματι πραγματοποιήθηκαν παρά τις αντίξοες περιβαλλοντικές συνθήκες και τοψηλότατο κόστος μετά δε το πέρας των εν λόγω εργασιών η UAV (Γραφείο Διατροφής και Κτηνιατρικής) στην τελική έκθεση επιθεώρησης (έκθεση στην οποία αναφέρεται ρητώς το είδος των ελεγχθέντων σκαφών ήτοι σκαφών ψυγείων) έδωσε τη σύμφωνη γνώμη της.

Τώρα, μετά δύο έτη, οι αρμόδιεςπηρεσίες της Επιτροπής διαπίστωσαν ότι η οδηγία 91/493/ΕΟΚ ισχύει μόνο για τα σκάφη συνεργεία και όχι για τα σκάφη ψυγεία από τα οποία απαρτιζόταν και συνεχίζει να απαρτίζεται ο στόλος της Shifco.

Εάν λοιπόν τα σκάφη ψυγεία δεν εμπίπτουν στον τομέα εφαρμογής της προαναφερθείσης οδηγίας, για ποίον λόγο οι επιθεωρητές της Επιτροπής ζήτησαν την εκτέλεση εργασιών για την τεχνική τροποποίησή τους; Ποίος είναι οπεύθυνος για την αμέλεια αυτή; Με ποίον τρόπο η Επιτροπή θα μπορούσε να αποκαταστήσει τη ζημία που προκάλεσε στην εταιρία Shifco, όχι μόνο ως προς την ανάκτηση του κόστους των εργασιών που έγιναν άσκοπα αλλά και για την επανόρθωση της σοβαρότατης οικονομικής και κοινωνικής ζημίας που προκλήθηκε από το πάγωμα της δραστηριότητας 500 ιταλών μελών των πληρωμάτων και κυρίως των 2000 περίπου σομαλών συναδέλφων τους;

(1) ΕΕ L 122 της 14.5.1997, σελ. 21.

(2) ΕΕ L 268 της 24.9.1991, σελ. 15.

Απάντηση του κ. Byrne Εξ ονόματος της Επιτροπής

(15 Σεπτεμβρίου 2000)

Όπως αναφέρει ο κ. βουλευτής, εμπειρογνώμονες της Επιτροπής διεξήγαγαν επιτόπιο έλεγχο των πέντε σκαφών που ανήκουν στο στόλο της εν λόγω εταιρείας στις 18 Νοεμβρίου 1998. Ο έλεγχος έδειξε ότι τα συγκεκριμένα σκάφη ήταν πράγματι σκάφη-ψυγεία και όχι σκάφη-συνεργεία, όπως επισημαίνεται στα έγγραφα που προσκόμισε η εταιρεία πριν από την επιθεώρηση. Η επιθεώρηση επίσης επισήμανε μικρές ατέλειες στα σκάφη, τις οποίες η εταιρεία δεσμεύτηκε να διορθώσει άμεσα.

Έκτοτε η Επιτροπή παρέχει στους εκπροσώπους της εν λόγω εταιρείας όλες τις απαιτούμενες πληροφορίες και καταβάλει κάθε δυνατή προσπάθεια ώστε να τους βοηθήσει να εντοπίσουν ενδεχόμενες λύσεις για τα προβλήματα που συνδέονται με την αίτηση για παρέκκλιση δυνάμει του άρθρου 11, παρ. 6 της οδηγίας 91/493/ΕΟΚ του Συμβουλίου της 22 Νοεμβρίου 1991 περί καθορισμού τωνγειονομικών κανόνων που διέπουν την παραγωγή και τη διάθεση στην αγορά των αλιευτικών προϊόντων. Η Επιτροπή αναγνωρίζει τις δυσκολίες που αντιμετωπίζει η εταιρεία και που οφείλονται κυρίως στην έλλειψη ελέγχων από αρμόδια αρχή στη Σομαλία. Η εταιρεία πρέπει τώρα να αξιολογήσει τις προτεινόμενες ενδεχόμενες λύσεις και να καταλήξει σε αυτήν που εξυπηρετεί καλύτερα την πρόθεσή της να εξάγει με τα σκάφη της αλιευτικά προϊόντα στην Κοινότητα.